
I. časť
Úvodné ustanovenia
§ 1
Predmet  úpravy
     Týmto všeobecne záväzným nariadením obec   Ďurkovce   
· ustanovuje miestne dane a miestny poplatok za komunálne odpady a drobné stavebné odpady
· určuje sadzbu daní a poplatku, spôsob vyberania daní a poplatku, povinnosti daňovníka a poplatníka.
§ 2
Druhy miestnych daní
     Na území obce Ďurkovce sú zavedené nasledovné miestne dane a poplatky:
· daň z nehnuteľností
· daň za psa
· miestny poplatok za komunálne odpady 
· miestny poplatok za drobné stavebné odpady.

§ 3
Zdaňovacie obdobie
     Zdaňovacím obdobím dane z nehnuteľnosti, dane za psa a poplatku za komunálny odpad a drobný stavebný odpad je kalendárny rok, ak § 90 ods. 3 až 6  zákona neustanovuje inak.


II. Časť
Miestne dane
§ 4
Daň z nehnuteľností
     Daň z nehnuteľností zahŕňa:
· daň z pozemkov 
· daň zo stavieb

Daň z pozemkov
§ 5
Predmet dane
Predmetom dane z pozemkov sú pozemky na území obce Ďurkovce v členení podľa § 6  ods. 1 zákona o miestnych daniach.
§ 6
Základ  dane

1.  Základom dane z pozemkov   je hodnota pozemku bez porastov určená vynásobením výmery pozemkov v m2 a hodnoty pôdy za 1 m2.  

Hodnoty pozemkov v m2 sú uvedené v prílohách zákona o miestnych daniach:
  -   orná pôda .......  0,3143 eur
 -   TTP          ......... 0,0594 eur
 -   záhrady, zastav. plochy, ostatné plochy                ..........  1,32 eur
 -   stavebné pozemky                                                 ......... 13,27 eur
2. Základom dane z pozemkov, na ktorých sa nachádza transformačná stanica alebo predajný stánok, je hodnota pozemku  určená vynásobením skutočnej výmery transformačnej stanice alebo predajného stánku v m2 a hodnoty pozemku za 1 m2 pre stavebné pozemky.

3. Základom dane lesných pozemkov, na ktorých sú hospodárske lesy a rybníkov s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej za 1 m2 podľa platných predpisov o stanovení všeobecnej hodnoty majetku. 
       (znalecký posudok)
4.   Správca dane ustanovuje hodnotu lesných pozemkov, na ktorých sú hospodárske lesy
      a rybníkov na 0,0663 EUR za 1 m2 pre daňovníka, ktorý nepreukáže hodnotu pozemku   
      znaleckým posudkom.

§ 7
Sadzba dane
1.   Ročná sadzba dane z pozemkov je 0,25 % .
2.   Ročnú sadzbu dane z pozemkov správca dane zvyšuje v obci Ďurkovce u pozemkov    
      v tomto členení:

a) orná pôda, chmeľnice, vinice, ovocné sady,               0,75 % 
trvalé trávne porasty
b) záhrady                                                		0,50 % 
c) zastavané plochy a nádvoria, ostatné plochy              0,50 % 
d) lesné pozemky, na ktorých sú hospodárske                 0,75% 
    lesy; rybníky s chovom rýb a ostatné 
    hospodársky využívané vodné plochy
e) Stavebný pozemok 					 0,50%
3. Pre pozemky podľa ods. 2, na ktorých sa nachádza zariadenie na výrobu elektriny zo slnečnej energie, transformačná stanica alebo predajný stánok, obec Ďurkovce ustanovuje ročnú sadzbu dane 0,75%.
§ 8
Výpočet dane z pozemkov
     Daň z pozemkov sa vypočíta ako súčin základu dane podľa § 6 a ročnej sadzby dane podľa § 7 tohto všeobecne záväzného nariadenia.
		

Daň zo stavieb
§ 9
Sadzba  dane

1. Predmetom dane zo stavieb sú stavby na území obce Ďurkovce,  ktoré majú jedno alebo viac nadzemných alebo podzemných podlaží  spojené so zemou pevným základom alebo ukotvené pilótami v členení podľa § 10 ods.1 zákona.

2. Ročná sadzba dane zo stavieb je 0,033 EUR za každý aj začatý m2 zastavanej   
      plochy.

3. Ročnú sadzbu dane zo stavieb obec Ďurkovce upravuje  nasledovne: 
                   
                     a) stavby na bývanie  a drobné stavby, ktoré majú doplnkovú  funkciu pre hlavnú   
             stavbu  -   0,05 EUR

        b) stavby na pôdohospodársku  produkciu,  skleníky, stavby pre vodné  
            hospodárstvo, stavby využívané na skladovanie vlastnej pôdohospodárskej                                                                                                                                                    
            produkcie vrátane stavieb na vlastnú administratívu  - 0,066 EUR
        c) chaty a stavby na individuálnu  rekreáciu   -   0,15 EUR

        d) samostatne stojace garáže,  stavby hromadných garáží a stavby hromadných
            garáží umiestnených pod zemou   -    0,20 EUR

            e) priemyselné stavby a stavby slúžiace energetike, stavby slúžiace stavebníctvu,  
                stavby využívané na skladovanie vlastnej produkcie vrátane stavieb na vlastnú    
                administratívu – 0,50 EUR
                                                                  
            f) stavby na ostatné podnikanie a na zárobkovú činnosť, skladovanie        
               a administratívu súvisiacu s ostatným podnikaním  a so zárobkovou činnosťou  - 
               0,50 EUR
     
            g) ostatné stavby neuvedené v písm. a) až f)  - 0,40 EUR
4. Sadzba dane podľa odseku 5 písm. a) až g) tohto ustanovenia sa pri viacpodlažných stavbách zvyšuje o 0,05 EUR za každé ďalšie podlažie okrem   prvého nadzemného podlažia.

5. Na zaradenie stavby je rozhodujúci účel jej využitia k 1. januáru zdaňovacieho obdobia.

6. §12 správca dane môže všeobecne záväzným nariadením11) podľa miestnych podmienok v obci alebo jej jednotlivej časti, alebo v jednotlivom katastrálnom území určiť koeficient ročnej sadzby dane zo stavieb pre jednotlivé druhy stavieb podľa § 10 ods. 1, ak sú stavbami podľa odseku 8 (ďalej len „koeficient sadzby dane neudržiavanej stavby“). Takto určený koeficient sadzby dane neudržiavanej stavby je vyšší ako 1, najviac však 10. Sadzba dane pre stavby podľa odseku 8 je súčin sadzby dane zo stavieb podľa odseku 1 alebo sadzby dane určenej vo všeobecne záväznom nariadení11) a koeficientu sadzby dane neudržiavanej stavby. Ak ide o neudržiavanú stavbu podľa odseku 8, správca dane je povinný pred vyrubením dane daňovníkovi zaslať dvakrát písomné oznámenie o zámere vyrubiť daň s uplatnením koeficientu sadzby dane neudržiavanej stavby. Správca dane uplatní sadzbu dane upravenú o koeficient sadzby dane neudržiavanej stavby v zdaňovacom období nasledujúcom po zdaňovacom období, v ktorom bolo doručené druhé oznámenie správcu dane podľa predchádzajúcej vety.

7. Koeficient sadzby dane neudržiavanej stavby podľa odseku 7 možno určiť pri stavbách, ktoré sú
a) stavbami, ktoré vlastník riadne neudržiava podľa osobitného predpisu11ba) a stavebný úrad mu vo verejnom záujme právoplatne nariadil, aby sa v určenej lehote a za určených podmienok postaral o nápravu podľa osobitného predpisu,11bb) pričom vlastník túto povinnosť v stanovenej lehote nesplnil,
b) stavbami, ktoré nezodpovedajú základným požiadavkám na stavby podľa osobitného predpisu,11bc) čím ohrozujú alebo obťažujú užívateľov alebo okolie stavby a stavebný úrad ich vlastníkovi právoplatne nariadil uskutočniť nevyhnutné úpravy na stavbe,11bd) pričom vlastník túto povinnosť v stanovenej lehote nesplnil,
c) závadnými stavbami ohrozujúcimi život alebo zdravie osôb podľa osobitného predpisu,11be) ak ich nemožno hospodárne opraviť a stavebný úrad vlastníkovi právoplatne nariadil odstránenie stavby podľa osobitného predpisu,11be) pričom vlastník túto povinnosť v stanovenej lehote nesplnil.


	§ 10	
Vznik a zánik daňovej povinnosti

1. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti a zaniká 31.12. zdaňovacieho obdobia v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom, užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom. 
2. Na vyrubenie dane z nehnuteľnosti je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, ak zákon neustanovuje inak. 

3. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pi zániku vlastníctva vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.

4. Pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom na základe právoplatného osvedčenia alebo rozhodnutia o dedičstve.

§ 11
Oslobodenie od dane a zníženie dane
1. Obec Ďurkovce neustanovuje oslobodenie ani zníženie dane na nehnuteľnosti  
okrem nehnuteľností ktoré sú oslobodené zo zákona na základe § 17 ods. 1.

§ 12
Daň za psa
1. Predmetom dane za psa je pes starší ako 6 mesiacov chovaného fyzickou alebo právnickou osobou. Základom dane je počet psov.

2. Sadzba dane je 15,– EUR za jedného psa a kalendárny rok. Takto určená sadzba dane platí za každého ďalšieho psa u toho istého daňovníka.

3. Miestne príslušnou obcou pre správu dane za psa je obec, na ktorej území je pes chovaný. 

4. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane, t.j. dovŕšil 6 mesiacov a zaniká posledným dňom mesiaca, v ktorom prestal byť predmetom dane.                   
                     
III. časť
Miestny poplatok za komunálne odpady 

§ 14
          Sadzba poplatku 

1. V obci nie je zavedený množstvový zber komunálneho odpadu.
             Sadzba poplatku za komunálne odpady je paušálna – 30 € za    
             osobu a kalendárny rok. 

2. Poplatok za DSO  je zahrnutý do poplatku vyberaného paušálne na rok a osobu. 

§ 15
Oznamovacia povinnosť  k poplatku
1. Poplatník je povinný v priebehu zdaňovacieho obdobia oznámiť obci vznik poplatkovej povinnosti za komunálny odpad do 30 dní odo dňa vzniku poplatkovej povinnosti a
a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa § 77 ods. 7 aj identifikačné údaje za ostatných členov domácnosti a ak je poplatníkom osoba podľa § 77 ods. 2 písm. b) alebo písm. c)  názov alebo obchodné meno alebo dodatok obchodného mena , sídlo alebo miesto podnikania a identifikačné číslo,
b) uviesť údaje rozhodujúce na určenie poplatku,
c) ak požaduje zníženie alebo odpustenie poplatku podľa § 82, predložiť aj doklady, ktoré odôvodňujú zníženie alebo odpustenie poplatku.

2. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy tieto nastali.

3.     Pôvodca drobného stavebného odpadu, ktorému DSO vznikol, je povinný túto skutočnosť nahlásiť na obecnom úrade. Následne v obcou určený deň donesie DSO k pristavenému veľkoobjemovému kontajneru určenému pre DSO a po určení jeho množstva a zaplatení poplatku ho uloží do kontajnera.

§ 16
Vyrubenie a splatnosť poplatku
1. Vyrubený poplatok za komunálny odpad je splatný do 15 dní odo dňa nadobudnutia právoplatnosti rozhodnutia.
2. Za DSO sa poplatok zaplatí hneď po zistení množstva určeného na uloženie do zbernej nádoby.

§ 17
Vrátenie, zníženie a odpustenie poplatku
1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, ak zmena bola obci nahlásená v lehote a preukáže splnenie podmienok na vrátenie dokladmi určenými v tomto všeobecne záväznom nariadení.

2. Obec odpustí pomernú časť poplatku za obdobie, za ktoré poplatník obci preukáže, že viac ako 90 dní v zdaňovacom období sa nezdržiava alebo sa nezdržiaval na území obce.

3. Obec odpustí pomernú časť poplatku v prípade úmrtia poplatníka alebo osoby, za ktorú poplatník prevzal plnenie povinností poplatníka.

4. Obec na základe žiadosti vráti preplatok, zníži alebo odpustí poplatok alebo jeho časť, ak zmeny boli nahlásené v lehote a k žiadosti sú priložené potrebné doklady.

5. Obec Ďurkovce určuje podľa dôvodu odpustenia alebo vrátenia poplatku alebo jeho pomernej časti nasledovné doklady k žiadosti o odpustenie a vrátenie poplatku alebo jeho pomernej časti:
a) pobyt v nemocnici alebo na kúpeľnej liečbe – potvrdenie ošetrujúceho lekára alebo lekára z kúpeľov s uvedením doby trvania pobytu
b) vyslanie zamestnanca na prácu v zahraničí – potvrdenie zamestnávateľa s uvedením doby vyslania a dĺžky turnusov
c) výkon práce v zahraničí – preloženú ( okrem dokladu v českom  a maďarskom jazyku) pracovnú zmluvu alebo zmluvu o dielo s overeným čestným prehlásením o dĺžke turnusov
d) úmrtie – na základe oznámenia o úmrtí od príslušného matričného úradu
e) potvrdenie o zaplatení poplatku v inej obci

                          IV. časť
Spoločné  ustanovenia
§ 18
Priznanie k miestnym daniam

1. Priznanie k miestnym daniam je daňovník povinný podať správcovi dane do 31. januára toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia.

2. Ak vznikne daňová povinnosť v priebehu roka k niektorej z miestnych daní, daňovník je povinný podať priznanie k tej dani, ku ktorej mu vznikla daňová povinnosť do 30 dní od vzniku daňovej povinnosti.

3. Ak daňovník podal priznanie a v priebehu roka vznikne zmena  pri niektorej dani (zmena výmery, pribudnutie, zánik daňovej povinnosti), daňovník je povinný podať čiastkové priznanie k tej dani, ku ktorej mu vznikla zmena a to do 30 dní odo dňa vzniku zmeny.

4. Pred uplynutím lehoty na podanie priznania alebo čiastkového priznania daňovník podáva opravné priznanie, ak zistil, že  v priznaní uviedol nesprávny údaj.

5. Daňovník je povinný podať dodatočné priznanie, ak zistí, že v priznaní, alebo čiastkovom priznaní neuviedol správne údaje najneskôr do štyroch rokov od konca roka, v ktorom vznikla povinnosť podať priznanie.

6. Ak je pozemok, stavba, byt v spoluvlastníctve viacerých osôb, priznanie podáva každý z nich do výšky svojho podielu alebo dohodou určia jedného zo spoluvlastníkov na podanie priznania. Táto skutočnosť sa uvedie v priznaní.

7. Ak je pozemok, stavba, byt v bezpodielovom spoluvlastníctve manželov, príslušné priznanie podáva jeden z nich, pričom za daň ručia spoločne a nerozdielne. 
    
§ 19
Záverečné ustanovenia
1. Správu miestnych daní a miestneho poplatku vykonáva obec Ďurkovce.
2. Ak ročná daň vyrubená fyzickej osobe nepresahuje 33 € a právnickej osobe 330 €, daň je splatná do 15 dní odo dňa nadobudnutia právoplatnosti rozhodnutia. Daň možno zaplatiť naraz aj vtedy, ak je vyššia ako je uvedené v predchádzajúcej vete.
3. Správca dane určuje platenie miestnych daní v splátkach nasledovne:
a) 30% dane do 15 dní od nadobudnutia právoplatnosti rozhodnutia
b) 40% dane do 30. júna bežného zdaňovacieho obdobia
c) 30% dane do 30. septembra bežného zdaňovacieho obdobia 

4. Obec Ďurkovce nie je povinná vrátiť pomernú časť dane z nehnuteľnosti, dane za psa a poplatku za odpad, ak suma preplatku neprevyšuje 2 eurá. Nárok na vrátenie zaniká, ak daňovník nepodá čiastkové priznanie k týmto daniam alebo k niektorej z nich alebo ak nesplní oznamovaciu povinnosť na odpad v lehote uvedenej v tomto všeobecne záväznom nariadení.

5. Obec Ďurkovce určuje označovanie druhu platieb nasledovne:
· Platba dane z nehnuteľnosti – 111
· Platba dane za psa – 222
· Platba dane za odpad - 333

6. Dňom účinnosti tohto všeobecne záväzného nariadenia sa zrušuje všeobecne záväzné nariadenie obce Ďurkovce o miestnych daniach a miestnom  poplatku za komunálne odpady č.  

